Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 435/09/1105	Bratislava V, 7.8.2012
EEČ : 2-12-367-2012

U Z N E S E N I E

Trestná vec:	obvinený XXXXX 
Trestný čin:	krádež spolupáchateľstvom podľa §9 ods. 2,  §247 odsek 1, odsek 3 písmeno b Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a iné trestné činy

Rozhodol: 	prokurátor Okresnej prokuratúry Bratislava V
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa 8.1.2002 v čase asi o 17.12hod. v Bratislave na Panónskej ceste č. 16/A v OC XXXXX XXXXX odcudzil l ks telefónny a faxový prístroj zn. Philips typ 441/36 B takým spôsobom, že telefónny a faxový prístroj vložil do nákupného vozíka v oddelení kníh, krabicu s prístrojom obložil knihami a následne v oddelení medzi regálmi piva si tovar preložil do svojej tašky a prešiel cez pokladničnú zónu bez zaplatenia, bol zadržaný pracovníkom vnútornej bezpečnostnej služby, prístroj bol vrátený do predajne, týmto konaním poškodenej spoločnosti  XXXXX XXXXX, s. r. o., IČO: 43768083, Panónska cesta 16/A, XXXXX, právnemu nástupcovi XXXXX Slovensko, a. s.,  spôsobil krádežou škodu vo výške 431,18-eur (12 990,-Sk),

dňa 28.2.2002 v čase asi o 16.00 hod. v Bratislave na Panónskej ceste č. 16/A v OC XXXXX XXXXX, po predchádzajúcej dohode spoločne s ďalšou doposiaľ neustálenou osobou a obv. XXXXX po vzájomnej  dohode odcudzili 11 ks nožov zn. Tescoma, 367 ks lyžíc, 246 ks príborových nožov, 221 ks príborových vidličiek, 134 ks lyžičiek na kávu takým spôsobom, že obv. XXXXX uvedené veci naložil do tašky, ktorú mal zavesenú na ramene, ktorú potom odovzdal obv. XXXXX ktorá prešla cez pokladňu bez zaplatenia, pričom bola zadržaná  strážnou službou, tovar bol vrátený do predajne, týmto konaním bola poškodenej spoločnosti XXXXX XXXXX, s. r. o., IČO: 43768083, Panónska cesta 16/A, XXXXX, právnemu nástupcovi XXXXX Slovensko, a. s., spôsobená škoda vo výške 2 943,90-eur(88 688,- Sk),

dňa 10.11.2002 v čase asi o 13.00 hod.  v Bratislave na Bajkalskej  ul. v predajni Baumax  po predchádzajúcej dohode s obv. ml. XXXXX a obv. XXXXX odcudzili 2 ks zabudovaných svietidiel a 4 ks svietidiel spot oblúk takým spôsobom, že ich naložili do tašiek, na úteku z predajne boli zadržaní, tovar bol vrátený do predajne, týmto konaním pošk. spoločnosti XXXXX, s. r. o., IČO: 31 384 978, so sídlom v Bratislave, Hodonínska 25,  spôsobili škodu vo výške 439,48-eur(13 240,-Sk),

dňa 6.12.2002 v čase asi o 16.50hod. v Bratislave na Panónskej ceste č. 25 po predchádzajúcej spoločnej dohode s obv. XXXXX z HM Tesco odcudzil 30ks korenia zn. Tabasco green  a 36ks tuniakového šalátu s kukuricou takým spôsobom, že obv. XXXXX tovar naložil do vreca, zavesil ho na košík obv. Keszöcemu, ktorý bol za pokladničnou zónou zadržaný a tovar bol vrátený do predajne, týmto konaním poškodenej spol. XXXXX, a. s., IČO: 31 321 828, Kamenné nám. 1/A, XXXXX, vznikla škoda vo výške 266,66-eur(8 033,40-Sk),

dňa 31.5.2003 v čase asi o 14.34 hod. v Bratislave na Panónskej ceste č. 16/A v OC XXXXX XXXXX odcudzil 46 ks balení monočlánkov, batérií zn. GP rôznych typov tak, že bez zaplatenia prešiel  s tovarom ukrytým v igelitovej taške cez vstup zákazníkov  do predajne XXXXX, kde sa ho pokúsili pracovníci bezpečnosti zadržať, no obvinený ušiel a pri úteku igelitku s tovarom zahodil za pokladničnou zónou, tovar bol vrátený do predajne, týmto konaním spôsobil poškodenej spol. XXXXX XXXXX, s. r. o., IČO: 43768083, Panónska cesta 16/A, XXXXX, právnemu nástupcovi XXXXX Slovensko, a. s., škodu vo výške 575,38-eur(17 334,-Sk),

dňa 26.9.2003 v čase asi o 10.30 hod v v Bratislave na Vajnorskej ul. č. 100/A v predajni XXXXX z regálu odcudzil 5 ks 7 dcl fliaš  alkoholu zn. Jack Daniels v hodnote 4 107,-Sk, ktoré si schoval do batohu a bez zaplatenia prešiel pokladničnou  zónou, kde bol pracovníkom SBS zadržaný, tovar bol vrátený do predajne, čím poškodenej spoločnosti XXXXX XXXXX, s. r. o., IČO: 43768083, Panónska cesta 16/A, XXXXX, právnemu nástupcovi XXXXX Slovensko, a. s.,  spôsobil škodu vo výške 136,32-eur(4 107,-Sk),

dňa 29.9.2003 v čase asi o 20.50 hod. v Bratislave na Vajnorskej ul. č. 100/A v predajni XXXXX v úmysle odcudziť tovar a vybrať z obalu poškodil 2 ks stmievačov(vypínačov) tak, že na uvedených spínačoch poškodil obal, čím spoločnosti XXXXX XXXXX, s. r. o., IČO: 43768083, Panónska cesta 16/A, XXXXX, právnemu nástupcovi XXXXX Slovensko, a. s., spôsobil škodu vo výške 85,64-eur(2 580-Sk),

dňa 2.10.2003 v čase asi o 17.12 hod.  v v Bratislave na Seneckej ceste v HM XXXXX odcudzil 6 ks 7 dcl fliaš vína zn. CRU BORGEOIS takým spôsobom, že si ich schoval do batohu a bez zaplatenia prešiel pokladničnou zónou, kde bol pracovníkom SBS zadržaný, tovar bol vrátený do predajne, týmto konaním spôsobil poškodenej spoločnosti XXXXX, a. s., IČO: 31 321 828, Kamenné nám. 1/A, XXXXX, škodu vo výške 198,96-eur(5 994,-Sk), 

dňa 4.10.2003 v čase asi o 11.25 hod. v v Bratislave na Bajkalskej ul. v XXXXX odcudzil vodítko na psa, ktoré si schoval za pás nohavíc pod pulóver a z predajne chcel odísť bez zaplatenia, kedy bol pracovníkom SBS zadržaný, tovar bol vrátený do predajne, týmto konaním spôsobil poškodenej spoločnosti XXXXX, s. r. o., IČO: 31 384 978, so sídlom v Bratislave, Hodonínska 25, škodu vo výške 20,87-eur(629- Sk),

v Ivánke pri Dunaji na Seneckej ceste č. 1881 z predajne XXXXX v dňoch

8.12.2003 v čase asi o 15.21 hod. odcudzil z oddelenia športových potrieb 1 ks pánsky kožený trojštvrťový kabát čiernej farby v hodnote 2 758,80-Sk a 1 pár pánske tenisky zn. Kumasi bielej farby v hodnote 3 118,80-Sk, takým spôsobom, že vošiel do predajne Metro, kde si obliekol kabát a obul tenisky, odstránil z nich zabezpečovacie kódy a následne odišiel z predajne cez pokladničnú zónu bez zaplatenia,  

dňa 8.12.2003 v čase asi o 17.40 hod odcudzil 1 ks pánsky  kožený trojštvrťový kabát čiernej farby v hodnote 2 758,80-Sk takým spôsobom, že do predajne vošiel v krátkom tričku, obliekol si kabát z ktorého  odstránil zabezpečovacie kódy a následne cez pokladňu vyšiel z predajne bez zaplatenia, 

dňa 18.12.2003 v čase asi o 20.24 hod. vošiel do predajne, pričom odcudzil 19 metro jednotiek Nivea Visage Q 10 nočný krém v celkovej hodnote 13 912,56-Sk, 

dňa 19.12.2003 v čase asi o 18.47 hod. vošiel do predajne, pričom odcudzil 3 metro jednotiek  Nivea Visage Q 10 nočný krém v celkovej hodnote 1 770,60-Sk,

dňa 20.12.2003 v čase asi o 17.22 hod. vošiel do predajne a odcudzil 13  metro jednotiek Nivea Visage Q 10 nočný krém v celkovej hodnote 9 519,10-Sk, ktoré si dal do košíka pod bundu a následne vyšiel cez pokladne z predajne von, 

dňa 23.12.2003 v čase asi o 13.08 hod. vošiel do predajne a odcudzil 8  metro jednotiek Nivea Visage Q 10 nočný krém v celkovej hodnote 5 857,90-Sk a to tak, že tovar ktorý odcudzil mal v košíku zakrytý flanelovou košeľovou bundou,

dňa 23.12.2003 v čase asi o 20.08 hod odcudzil 7 kg Pick salámu zimnú, v celkovej hodnote 3 763,90-Sk, pričom bol pracovníčkou výstupnej kontroly kontrolovaný a následne mu táto siahla do nákupného vozíka, kde mal uloženú bundu, v ktorej vo futre mal odložený odcudzený tovar a následne z miesta ušiel,

dňa 28.12.2003 v čase asi o 15.44 hod. z oddelenia domácich potrieb odcudzil 3 ks bezdrôtových kamier, v celkovej hodnote 8 276,40-Sk, 2 ks skrutky na ŠPZ v hodnote 346,80-Sk., 2 ks ostrekovačov do mot. vozidla v hodnote 114,-Sk, celkom spôsobil krádežou škodu v hodnote 8 737,20-Sk,

dňa 29.12.2003 v čase asi o 16.53 hod. z oddelenia nápojov odcudzil Shop tabak, parfum zn. XXXXX, 4 krabičky cigariet  zn. XXXXX, čím spôsobil celkovú škodu v hodnote 1 334,80-Sk,

dňa 30.12.2003 v čase asi o 17.23 hod. odcudzil z oddelenia drogérie 3 metro jednotky Nivea Visage Q 10 v celkovej hodnote 1 770,60-Sk a 2 ks Nivea Visage Q 10 nočný krém v celkovej hodnote 1 464,48-Sk, čím spôsobil celkovú škodu v hodnote 3 235,10-Sk,

dňa 17.1.2004 v čase asi o 15.24 hod. odcudzil z oddelenia šport 1 pár športovej obuvi zn. Hitech v hodnote 1 545,80-Sk tým spôsobom, že v skúšobnej  kabínke si prezul odcudzené tenisky, svoje staré potom položil medzi tovar,

dňa 17.1.2004 v čase asi o 17.23 hod. z oddelenia drogérie odcudzil 6 ks Nivea Visage - energency v hodnote 3 325,80-Sk  a 3 ks Nivea Visage Q 10 nočný krém v hodnote 2 178,30- Sk a 4 ks Nivea Visage All day v hodnote 1 979,20-Sk, čím spôsobil celkovú škodu v hodnote 7 483,30-Sk,

týmto konaním spoločnosti XXXXX, s. r. o., IČO: 45 952 671, so sídlom Ivánka pri Dunaji, Senecká cesta č. 1881 spôsobil celkovú škodu vo výške 2 184,05-eur(65 796,70-Sk), 

dňa 24.1.2004 v čase od 15.30 hod. do 16.00 hod. v Bratislave na Trnavskej ul. v predajni XXXXX po predchádzajúcej spoločnej dohode s obv. XXXXX odcudzili z regálu vak, do ktorého vložili 9 ks Pick salámy, 19 ks nohavičiek čiernej farby v hodnote 3 781,- Sk, 2 ks nohavičiek v hodnote 238,-Sk, 6 ks nohavičiek v hodnote 1 194,-Sk, 15 ks nohavičiek v hodnote 2 385,-Sk, 9 ks nohavičiek v hodnote 2 151,-Sk, vak uzavreli a chceli prejsť cez pokladničnú zónu bez zaplatenia, následne pri východe z predajne boli zastavení pracovníkmi SBS a vyzvaní ku kontrole batohu s odcudzeným tovarom, v ktorom boli odcudzené veci následne nájdené, týmto konaním poškodenej spoločnosti XXXXX, v. o. s., Trnavská cesta 41/A, IČO: 35 790 164, bola  spôsobená škoda vo  výške 418,84-eur(12 618,10-Sk),
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Vyšetrovateľ KR PZ v Bratislave OKP vedie pod sp. zn. XXXXX(pôvodne sp. zn. XXXXX) trestné stíhanie proti obvineným XXXXX, XXXXX, XXXXX a ml. XXXXX. 

V konaní vedenom pod sp. zn. XXXXX boli spojené trestné veci obv. XXXXX, kde mu pre skutok zo dňa 8.1.2002 bolo podľa § 163 ods. 1 Tr. por. dňa 9.1.2002 pod sp. zn. XXXXX vznesené obvinenie pre trestný čin krádeže podľa § 247 ods. 1 Tr. zákona, pre skutok zo dňa 28.2.2002 mu bolo obvinenie vznesené dňa 28.2.2002 pre trestný čin krádeže spolupáchateľstvom podľa §9 ods. 2, §247 ods. 1, ods. 3 písm. b/ Tr. zákona pod sp. zn. XXXXX, dňa 10.11.2002 pre trestný čin krádeže spolupáchateľstvom podľa § 9 ods. 2, § 247 ods. 1 Tr. zákona pod sp. zn. XXXXX pre skutok z 10.11.2002, dňa 21.5.2003 pre trestný čin krádeže spolupáchateľstvom podľa § 9 ods. 2, § 247 ods. 1 Tr. zákona pod sp. zn. XXXXX pre skutok zo dňa 6.12.2002,  dňa 2.10.2003 pre trestný čin krádeže podľa § 247 ods. 1 Tr. zákona pod sp. zn. XXXXX pre skutok zo dňa 31.5.2003, dňa 7.10.2003 pre pokračovací trestný čin krádeže podľa § 247 ods. 1 Tr. zákona pod sp. zn. XXXXX pre skutky z dní 26.9.2003, 29.9.2003, 2.10.2003 a 4.10.2003, dňa 24.1.2004 pre trestný čin krádeže spolupáchateľstvom podľa § 9 ods. 2, §247 ods. 1 Tr. zákona pod sp. zn. XXXXX pre skutok zo dňa 24.1.2004, dňa 27.4.2004 pod sp. zn. XXXXX pre pokračovací trestný čin krádeže podľa § 247 ods. 1, ods. 3 písm. b/ Tr. zákona 

Vyšetrovateľ KR PZ XXXXX predložil spisový materiál XXXXX  s návrhom na podanie obžaloby okrem iného aj proti obv. XXXXX. 

Preskúmaním spisového ma teriálu som zistil, že v danom prípade je dôvodný postup podľa § 215 ods. 2 písm. a/ Tr. poriadku.   

Podľa § 215 ods. 2 písm. a/ Tr. poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Podľa § 247 ods. 1 Tr. zákona č. 140/1961 Zb. kto si prisvojí cudziu vec tým, že sa jej zmocní, a spôsobí tak škodu nie nepatrnú, potresce sa odňatím slobody až na dva roky alebo peňažným trestom, alebo prepadnutím veci. 

Podľa § 247 ods. 1, ods. 3 písm. b/ Tr. zákona č. 140/1961 Zb., účinného do 31.12.2005, kto si prisvojí cudziu vec tým, že sa jej zmocní, a spôsobí tak škodu nie malú, potresce sa odňatím slobody na šesť mesiacov až na tri roky.

Obvinený XXXXX spáchanie skutku zo dňa 9.1.2002 pri výsluchu dňa 9.1.2002 priznal,  skutok zo dňa 28.2.2002 poprel, avšak usvedčovaný z páchania trestnej činnosti je výpoveďou sv. pošk. XXXXX zo dňa 28.2.2002, spáchanie skutku zo dňa 10.11.2002 poprel, avšak je usvedčovaný výpoveďami sv. pošk. XXXXX, sv. XXXXX, sv. XXXXX, priznal spáchanie skutku zo dňa 6.12.2002, ku skutku zo dňa 31.5.2003 vo výpovedi zo dňa 30.1.2012 uviedol, že ho spáchal, dňa 30.1.2012 sa priznal ku všetkým skutkom kladeným mu za vinu v konaní vedenom pod sp. zn. XXXXX.

Zo spisového materiálu jednoznačne vyplýva, že obvinený sa aktuálne stíhanej trestnej činnosti dopúšťal v období od 8.1.2002 do 24.1.2004, pričom zo zadovážených rozhodnutí súdov Slovenskej republiky a z odpisu registra trestov je zrejmé, že obvinený bol Okresným súdom XXXXX II, sp. zn. XXXXX zo dňa 25.11.2004 okrem iného odsúdený pre trestný čin krádeže podľa § 247 ods. 1 Tr. zákona a bol mu uložený trest odňatia slobody 27 mesiacov nepodmienečne s jeho zaradením do II. NVS, pričom trest vykonal dňa 20.7.2006,  trestným rozkazom Okresného súdu XXXXX V, sp. zn. XXXXX zo dňa 15.4.2008, právoplatným dňom 6.5.2008 bol okrem iného odsúdený pre trestný čin krádeže podľa § 247 ods. 1 Tr. zákona a bolo upustené od uloženia súhrnného trestu vzhľadom na odsúdenie Okresným súdom XXXXX, sp . zn. XXXXX z 14.6.2000, ďalej trestným rozkazom Okresného súdu XXXXX V, sp. zn. XXXXX zo dňa 1.4.2009, právoplatným dňom 30.7.2009 bol odsúdený pre prečin marenia výkonu úradného rozhodnutia podľa § 348 ods. 1 písm. d/ Tr. zákona a bol mu uložený trest odňatia slobody vo výmere 8 mesiacov so skúšobnou dobou  2 roky do 30.7.2011, nariadený mu bol výkon trestu dňa 25.10.2011, ďalej rozsudkom Okresného súdu XXXXX II, sp. zn. XXXXX zo dňa 13.7.2010, právoplatným dňom 29.7.2009 bol odsúdený pre prečin krádeže podľa § 212 ods. 1, ods. 3 písm. a/, b/ Tr. zákona a bol mu uložený trest odňatia slobody vo výmere 1 rok so zaradením pre jeho výkon do ústavu na výkon trestu so stredným stupňom stráženia, trestným rozkazom Okresného súdu XXXXX V, sp. zn. XXXXX zo dňa 27.4.2011, právoplatným dňom 27.4.2011 bol odsúdený pre prečin marenia výkonu úradného rozhodnutia podľa § 348 ods. 1 písm. d/ Tr. zákona a bol mu uložený trest odňatia slobody vo výmere 6 mesiacov so zaradením pre jeho výkon do ústavu na výkon trestu so stredným stupňom stráženia, trest vykonal 1.12.2011 a trestným rozkazom Okresného súdu XXXXX I, sp. zn. XXXXX zo dňa 5.10.2011, právoplatným dňom 27.11.2011 bol odsúdený pre prečin marenia výkonu úradného rozhodnutia podľa § 348 ods. 1 písm. a/ Tr. zákona a bol mu uložený trest odňatia slobody vo výmere 1 mesiac so zaradením pre jeho výkon do ústavu na výkon trestu so stredným stupňom stráženia.

Vzhľadom na tresty už uložené obvinenému XXXXX vyššie uvedenými rozhodnutiami, kde obv. XXXXX je aktuálne stíhaný pre najzávažnejší trestný čin s trestnou sadzbou od 6 mesiacov do 3 rokov a bol medzitým odsúdený v súhrne na 54 mesiacov(4 roky a 6 mesiacov) trestu odňatia slobody, je neúčelné pre skutky uvedené vo výrokovej časti uznesenia viesť trestné stíhanie proti obv. XXXXX, tresty už uložené je možné považovať za dostačujúce.  Do úvahy je taktiež potrebné vziať do úvahy úplné priznanie a oľutovanie trestnej činnosti obvineným XXXXX skutočnosť, že pri všetkých skutkoch sa jedná o trestné činy nižšieho stupňa nebezpečnosti činu pre spoločnosť(§ 3 ods. 4 Tr. zák. č. 140/1961 Zb., podľa zákona č. 300/2005 Z. z. by išlo o prečiny), obvinenému už bolo okrem iného rozhodnutím okresného súdu upustené od uloženia súhrnného trestu vzhľadom na predchádzajúce odsúdenie, ako aj pre odstup času od spáchaných skutkov.

S poukazom na uvedené skutočnosti som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorá má odkladný účinok. Sťažnosť je možné podať do troch dní od doručenia na tunajšiu prokuratúru. Ak obvinený vyhlási do troch dní od doručenia uznesenia, že na prejednaní veci trvá, v trestnom stíhaní sa bude pokračovať.

JUDr. Peter Dana
prokurátor